Crin Antonescu a fost întrebat, joi înaintea unei şedinţe a PNL, de către o jurnalistă, în legătură cu o afirmaţie făcută de acesta la un interviu pentru gândul.live, despre Klaus Iohannis. „Spuneaţi despre domnul Iohannis că vorbeşte puţin şi gândeşte cât vorbeşte...", i-a spus jurnalista lui Crin Antonescu.

(Crin Antonescu, la Gândul Live)

„Nu. Am spus - dacă veţi consulta textul, ceea ce vă recomand, dacă tot aveţi această aplecare - veţi vedea că nu am spus "şi", ci am spus "dar". Diferenţa dintre "dar" şi "şi" e mare, dar nu cred că dumneavostră sunteţi predispuşi la consideraţii filologice. Cuvintele însă există şi ele au un rost", a replicat Antonescu.

„Adică, suntem proști!”, a spus un jurnalist. „Să zicem neatenți”, a spus Crin Antonescu zâmbind.